| Peixe ichavo |
| --- |
| *Capros aper* no Acuario de Milán |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Actinopterygii |
| Orde: | Perciformes |
| Familia: | Caproidae |
| Xénero: | ***Capros***Lacépède, 1802 |
| Especie: | ***C. aper*** |

 |
| Nome binomial |
| '**Capros aper'**(Linnaeus, 1758) |

O **trompeteiro** ou **peixe ichavo** (*Capros aper*, Linnaeus 1758) é un peixe mariño da familia Caproidae, da orde dos Perciformes. O nome vénlle da forma redondeada, por similitude co ichavo, antiga moeda española que valía dous marabedís e que deixou de correr a mediados do século XIX.

Morfoloxía
----------

Peixe ichavo

Trátase dun peixe pequeno, de 5–13 cm de lonxitude aínda que pode acadar talles de 30 cm (FishBase). O corpo é alto e comprimido lateralmente (a altura vén sendo os 2/3 da lonxitude). Os ollos son grandes e a boca moi protráctil, formando un curto tubo cando está protuída, co fociño tan longo ou máis que o diámetro do ollo; o perfil da cabeza sobre os ollos é cóncavo.

Posúa unha aleta dorsal dividida en dúas partes diferenciadas, a primeira con 9-10 radios espiñosos altos e destacados, e a segunda con 23-25 radios brandos dorsales. Tamén a aleta anal divídese en tres radios espiñosos, pequenos e robustos, e 22-24 radios brandos (a forma e zona inserción da parte de radios brandos de ambas aletas son simétricas). Aletas pectorais arredondadas.

A cor é tipicamente avermellada ou rosada, algunhas veces con bandas transversais ameralas. As femias adoitan ter unha coloración máis escura que os machos.

Hábitat e bioloxía
------------------

Distribúese pola costa oriental do Atlántico, entre os 10° e os 62° Norte. Vive a profundidades de 40 a 700 metros aínda que habitualmente o fai entre os 100 e os 400 m, sobre fondos rochosos. De hábitos gregarios, forma grandes bancos.

Ríos Panisse só localizou este peixe en Noia, co nome de *carnaval* (que atribúe á cor vermella, os ollos grandes e a boca protráctil); Laxe, co nome de *lus* (que atribúe a similitude coa luz vermella de estribor) e en Cedeira e Sada, co nome de *reló* (pola forma redondeada).

Notas
-----

1. ↑  "WoRMS taxon details—Capros aper (Linnaeus, 1758)". *World Register of Marine Species*. Consultado o 11 January 2013.
2. ↑  Definicións no *Dicionario da Real Academia Galega* e no Portal das Palabras para *trompeteiro*.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Peixe ichavo Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Peixe ichavo*** |

### Bibliografía

* RÍOS PANISSE, M. C. (1977): *Nomenclatura de la flora y fauna marítimas de Galicia (Invertebrados y peces)*. *Anejo* 7 de *Verba*.
* RODRÍGUEZ VILLANUEVA, X. L. e VÁZQUEZ, X. (1995): *Peixes do mar de Galicia* III. Vigo, Edicións Xerais de Galicia.

### Ligazóns externas

* Ficha en FishBase
* Ficha en World Register of Marine Species

|  |  |
| --- | --- |
| Control de autoridades | 
* Wd: Q1278796
* MAG: 2776105736

 |

|  |  |
| --- | --- |
| Identificadores taxonómicos | 
* Dyntaxa: 206077
* EPPO: CPROAP
* EUNIS: 124022
* FishBase: 54
* GBIF: 2389708
* iNaturalist: 64589
* IRMNG: 11303469
* ITIS: 166320
* IUCN: 198557
* NBN: NBNSYS0000180155
* NCBI: 206100
* Plazi: ID
* Soortenregister: 138402
* TAXREF: 69005
* WoRMS: 127419

 |